google/wiki40b huggingface dataset:
Fernando Alonso

Karriere

Alonso debuterte i Formel 1 for Minardi i 2001. Beste plassering for dette året ble en tiendeplass. I 2002 gikk Alonso over til Renault F1 som testfører før han tok over setet til Jenson Button i 2003.
Før Malaysias Grand Prix tok han sin første pole position, og satte rekorden som tidenes yngste fører til å oppnå dette. Senere i sesongen tok han enda en pole position og sin første VM-seier under Ungarns Grand Prix. Han satte da enda en rekord, denne gangen som tidenes yngste fører til å finne et Formel 1-løp. Begge disse rekordene ble slått av Sebastian Vettel under Italias Grand Prix 2008. I slutten av sesongen hadde Alonso tatt to pole positions og havnet på pallen fire ganger, og dette sikret han en 6.-plass i sammendraget.
I 2004 tok Alonso én pole og kom på pallen fire ganger, resultater som plasserte han på en fjerdeplass i mesterskapet. Han startet 2005-sesongen med seier i tre av sesongens fire første løp. Under Kinas Grand Prix ble han den yngste føreren i historien til å vinne førermesterskapet i en alder av 24 år og 58 dager. Denne rekorden ble senere slått av Lewis Hamilton i 2008. Han hjalp også Renault med å sikre konstruktørmesterskapet.
I 2006 startet han Formel 1-sesongen i samme form som i 2005, med ni pallplasseringen i sesongens ti første løp. Han vant syv av atten løp i 2006, noe som ga han førermesterskapet for det andre året på rad. Igjen hjalp han Renault med å sikre konstruktørmesterskapet.
Han giftet seg med Raquel del Rosario den 17. november 2006 i byen Limanes. Hun er vokalist i bandet El Sueno de Morfeo.
Før 2007-sesongen signerte han en toårskontrakt med Vodafone McLaren Mercedes, hvor debutanten og den nykronede GP2-mesteren Lewis Hamilton skulle være lagkameraten hans. I løpet av sesongen fikk laget og Alonso store samarbeidsproblemer, og Alonso beskyldte blant annet laget for å favorisere Hamilton siden han var britisk. Kontrakten ble derfor, etter enighet mellom partene, avsluttet ett år før tiden. En måned etter han forlot McLaren ble det klart at Alonso igjen skulle kjøre for Renault. Alonso endte sesongen på en 3.-plass, ett poeng bak den nykronede verdensmesteren Kimi Räikkönen, og med like mange poeng som Hamilton på 2.-plassen.
Like gode resultater som i 2005 og 2006 var ikke å finne i Renault lenger, og etter to år, 2008 og 2009, hadde Alonso vært på pallen kun fire ganger, hvorav to av dem var seiere.
Den 30. september 2009 ble det klart at Alonso hadde signert en kontrakt med Ferrari for tre år med mulighet for forlengelse, hvor han skulle ta plassen til Kimi Räikkönen som lagkamerat til Felipe Massa før 2010-sesongen. Etter Brasils Grand Prix lå Alonso i ledelsen i mesterskapet, men han tapte tittelen til Sebastian Vettel under finalen i Abu Dhabis Grand Prix, hvor han kun greide å fullføre på en 7.-plass mens Vettel vant løpet.
De Samiske Samlingers Museums- og historielag

DSS-De Samiske Samlingers Museums- og historielag i Karasjok (norsk) eller SVD-Sámiid Vuorká-Dávviriid musea- ja historjásearvi Kárášjogas) arbeider med lokalhistorisk dokumentasjonsarbeid og ønsker å bygge opp strukturer innenfor kulturminnevernet og samisk kulturarv som inkluderer ildsjeler i lokalmiljøet. Mye av det museale arbeidet er avhengig av museums- og historielags frivillige innsats. 
Museumsdrift i Karasjok ble etablert og drevet av en lokal museumsforening siden slutten av 1930-tallet. I 1939 ble en museumsforening etablert. Innsamling av gjenstander hadde pågått i noen år før 2. verdenskrig, og det ble holdt en utstilling av gjenstandene i en privat bolig. Flere samer var aktive, og samene har fulgt oppbygging av en museal institusjon i Karasjok med stor interesse. Mange kulturhistoriske gjenstander er levert til SVD av private, som gave eller mot en godtgjørelse.  I 1972 ble museumsbygget åpnet. Før museumsbygget ble reist, ble samlingene utsatt for brann på Den samiske folkehøgskolen. Gjenstander ble berget, men hovedprotokoller gikk tapt. 
Museumsforeninga er stifter av institusjonen SVD, og har derfor vært initiativtager og fulgt institusjonens drift fra starten av. I dag ivaretas SVDs interesser av en eierstiftelse (eierstyre), som DSS Museums- og historielags årsmøte velger medlemmer til. Eierstyret 2011-2014: Leder Thoralf Henriksen, og medlemmer Svein Arne Bjørsland og Olaug Larsson. DSS Museums- og historielag er medstifter av BEASSI Aktivitetshus i Karasjok i 2006, og er i 2008 tilsluttet Landslaget for lokalhistorie i Norge.  På årsmøtet i 2011 endret DSS Museumsforening navnt til DSS Museums- og historielag.

Formål

Museumsforeningas formål er å verne om samisk identitet, språk og kulturarv, bl.a. ved å støtte stiftelsen De Samiske Samlingers museumsvirksomhet.
Grunnkretser i Gran kommune

Grunnkretser i Gran kommune er delområder og grunnkretser som seksjonerer Gran kommune, Oppland, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Gigha

Geografi

Øya ligger like vest for halvøya Kintyre.

Natur

Øyas fremste turistattraksjon er Achamore Garden, en botanisk hage der mange fargerike eksotiske busker og trær kan vokse på grunn av det milde klimaet. Øya har flere lange sandstrender.

Historie

Øya var inntil nylig eid av en godseier, men ble i 2002 solgt til innbyggerne. Navnet på øya er av norrøn opprinnelse, trolig Guðey, «Guds øy». Øya har tallrike fornminner, blant annet bautasteiner. Den synes å ha hatt en sentral plass innen kongeriket Dalriada i tidlig middelalder, og både stedsnavn og gravfunn peker på norrøn bosetning i vikingtiden.
Xingyi (Qianxinan)

Xingyi (kinesisk: 兴义; pinyin: Xīngyì) er et byfylke i det autonome prefekturet Qianxinan i provinsen Guizhou i Folkerepublikken Kina.
Befolkningen var på 684 128 innbyggere i 1999, og i selve byen Xingyi var det 120 419 innbyggere i 2007.
I dette fylket er det store Xingyi kullkraftverk på 1.200 MW effekt bygget ut.

Samferdsel

Kinas riksvei 324 fører gjennom området. Den går fra Fuzhou i provinsen Fujian og gjennom Guangdong, Guangxi, Guizhou, og ender i Kunming i Yunnan.
Malyuginring

Konstruksjon og innpakning

Leveres som oftest i pakke med injektor som brukes til å sette inn og fjerne ringen. Konstruksjonsmessig består Malyuginring av en sammenhengende semifleksibel plastikktråd som er formet som en firkant med løkker i hvert hjørne. Vanlige størrelser er 6.25 og 7mm. Engangsbruk.

Plassering

Etter at hovedincisjonen er gjort, fylles fremre kammer med viskoelastisk, især under iris. Malyuginringen føres så inn gjennom incisjonen og den distale ringen hektes fast til iriskanten. Ved bruk av injektoren slippes så to sideringer inn i forkammeret og manipuleres til å hekte pupillekanten. Injektoren trekkes så tilbake, og man lar den proksimale ringen ligge oppå iris. Denne hektes til slutt i iriskanten med eget verktøy.

Fjerning

Bruk eget verktøy, f.eks. irismanipulator, til å hekte fra først distale ring, deretter proksimale ring. Injektor føres så inn i fremre kammer, griper proksimale ring og trekker hele konstruksjonen ut av øyet.

Fordeler og ulemper

Den store fordelen med Malyuginringer sammenliknet med for eksempel irisretraktorer, er at det ikke er behov for ytterligere incisjoner. Ulempene inkluderer noe mer komplisert innsettelse og fjerning som gir lettere anledning til irisskader og -blødninger.
Sivert A. Nielsen (diplomat)

Utmerkelser

Sivert A. Nielsen ble utnevnt til ridder av 1. klasse av St. Olavs Orden i 1964.
Mulholland Drive

Musikk

Veien er nevnt i bl.a.  Tom Pettys «Free Fallin'», R.E.M.s «Electrolite», Felix Da Housecats «Everyone Is Someone in L.A.», Razorlights «Los Angeles Waltz», Lamb of Gods «Forgotten (Lost Angels)», Frank Blacks «Ole Mulholland» (1994), og Poes «Hey Pretty».

Bøker

Den franske filosofen Jean Baudrillard beskriver Mulholland Drive gjennom metaforen som en «entry point for extraterrestrials» i boken America.

Annet

Det er en attraksjon i Disneyland som heter «Mulholland Highway» (tidligere ble den kalt «Mulholland Madness»).
I bilkjøringsspillet Street Rod II kan spilleren kjøre et løp som heter «Mullholland Drive», men dette er ikke en faktisk beskrivelse av denne veien, og endrer seg fra gang til gang.
Noreppa chromus

Utseende

En ganske stor (vingespenn ca. 85 millimeter), mørkbrun sommerfugl med litt sigdformede forvinger. Bakvingen har et stort, skinnende blått felt i midten og noen små øyeflekker langs ytterkanten. Undersiden er lyst gråbrun med mørkere streker, som vanlig hos Preponini, den ytre delen er mørkere enn den indre.

Levevis

Arten er en rask og sterk flyver som sjelden besøker blomster, men lar seg lokke til ulike slags åte. Den finnes gjerne mellom 1500 og 2000 meter over havet.

Utbredelse

Arten er utbredt i det nordlige Sør-Amerika, langs Andesfjellene fra Colombia til Peru.
Macrochenus

Utseende

Middelsstore, spraglete trebukker med lange antenner. Pronotum er forlenget, tydelig lengre enn bredt, med lyse striper. Dekkvingene er spraglete i brunt til svart og hvitt til gult.

Levevis

Disse billene har larver som lever i død ved av løvtrær, ofte like under barken.

Utbredelse

Slekten er utbredt i Sørøst-Asia, fra India og Sri Lanka i vest til Bali og Alor i øst.
Takayuki Suzuki

Japans herrelandslag

Takayuki Suzuki spilte 55 landskamper for Japans herrelandslag.
Walsall Town FC

Walsall Town Football Club var en engelsk fotballklubb som eksisterte fra 1879 til 1888. Klubben var fra Walsall, West Midlands som ligger i den engelske regionen Vest-Midlands.

Historie

Klubben ble stiftet i 1879, og deltok i FA-cupen for første i 1882/83-sesongen, da de tapte 2-1 for Aston Villa den 27. januar 1883 i turneringens 4. runde. Totalt deltok klubben seks ganger i denne turneringen på 1880-tallet.
I 1888 ble klubben fusjonert med Walsall Swifts og dannet den nye klubben Walsall Town Swifts som i 1895 endret navn til Walsall.
Pirkey kullkraftverk

Pirkey kullkraftverk er et kullkraftverk ved byen Hallsville i delstaten Texas i det sørlige USA. Det har en installert produksjonskapasitet på 721 MW, fordelt på 1 blokk / turbin. Operatør er AEP Co, og Southwestern Electric Power Co.
Anlegget ble bygget ut i årene 1980–1985. Brenselkilden er (sub-)bitumenøst kull, lignitt.  Utnyttelsesgraden er meget høy, med en load-faktor (PLF) på om lag 100,4%.
Utslippene av CO2 i 2006 var totalt 5.275.794 tonn.
Husmannsloven

Husmannsloven var en lov som regulerte forholdet mellom husmenn og jordeiere i Norge. Loven ble vedtatt i 1851 etter forarbeid av en offentlig kommisjon, husmannskommisjonen.

Husmannskommisjonen av 1917

Alt i alt gjorde husmannsloven små inngrep i forholdet mellom husmann og bonde. Husmannssaken var et stadig tilbakevendene tema på slutten av 1800-tallet og begynnelsen av 1900-tallet. I 1917 ble det nedsatt en ny husmannskommisjon, hvor blant andre Christopher Hornsrud var medlem. I 1919 ble den etterfulgt av en jordkommisjon, som avga innstilling i 1923. I 1928 vedtok Stortinget en «Lov om ordning av visse jordspørsmål», som ga husmennene forkjøpsrett til husmannsplassene.
Pengepung

Pengepung, også kalt portemoné og lommebok, er en liten pung eller mappe til å oppbevare kontanter (mynter og sedler i fysisk form), og også betalingskort, førerkort, små kvitteringer, billetter, frimerkehefter og liknende personlige smådokumenter. En pengepung bæres gjerne i en lomme eller i en veske når en person skal handle eller reise.

Historikk

Før lommene oppstod i den europeiske herremoten på 1500-tallet, ble mynter, små nøkler og personlige gjenstander pakket inn i et stykke tøy og dyttet inn forskjellige steder i klærne, for eksempel i halslinninga, hettetuppen, skamkapselen eller ermene. Dette tøystykket utviklet seg til en pose med snurpelukking som deretter ble gjemt bort i klærne. Siden overtok lommer som oppbevaringssted for disse pungene.  
Større gjenstander ble båret i vesker og tasker, ofte festet i snorer og belter. 
Den europeiske kvinnedrakta ble utstyrt med løse hengelommer knyttet under skjørtene fra omkring 1650. Disse utviklet seg i løpet av 1700- og 1800-tallet til dels fastsydde lommer og dels små damesvesker og punger. 
Praktiske, flate lommebøker utviklet seg fra større dokumentmapper og liknende da «moderne» herredrakt med frakk, jakke, skjorte, vest og langbukser ble etablert på 1800-tallet.
Vagabond (album)

Vagabond er debutalbumet til Vagabond fra juni 2009.
For albumet fikk de Spellemannprisen for årets danseband under Spellemannprisen 2009. Albumet inneholder blant annet en coverversjon av Jahn Teigen sin sang «Min første kjærlighet».
Modern Language Review

Modern Language Review er et engelsksproglig, filologisk kvartaltidsskrift, som har blitt publisert av Modern Humanities Research Association (MHRA) siden 1905. Tidsskriftet er et av de eldste innenfor sitt område, og har publisert mer enn 3 000 artikler og 20 000 bokanmeldelser. Det har blitt publisert artikler om flere ulike sprogvitenskapelige emner, men hovedvekten ligger på de indoeuropeiske sprog.
Graciella

Utseende

Små til middelsstore trebukker, brune til svarte med hvite til gule tegninger. Antennene er lange, gjerne rundt dobbelt så lange som kroppen hos hannene.

Levevis

Som de fleste andre trebukker borer larvene i ved.

Utbredelse

Slekten er utbredt i Afrika, inkludert Madagaskar, de fleste artene i Kamerun og Kongo.
Christiania by anlegges

«Christiania by anlegges» er et skillingstrykk. Det oppgis ikke hvem som er tekstforfatter eller komponist.

Teksten

1.En dag Kong Christian den fjerde dinerte i Victoria,

det var naturligvis en ære og Persen selv gikk til og fra,

mens kongen nøt de lekre retter, asparges, avkokt laks og fugl,

Til P. A. Larsens etiketter, så sa han til Stattholder Juel:

Jeg er så opplagt og så glad i dag

hva om vu nu anla idag byen Christiania.
2.Vi må ha fatt i noen karter så går det hele som en lek,

de sendte straks en fiks oppvarter til Deichmanske bibliotek,

av Persen låner vi en spade, jeg selv vil gjøre første stikk.

Og Annen Akershus brigade skal sørge for litt hornmusikk

send bud til Sandviken etter Ole Olsen

be lille Ole kle seg i kjole.
3.Så gikk de ned til Vippetangen og grov et hull i største hast,

musikken intonerte sangen: Kong Christian sto ved høyen mast,

og alle Oslos små koketter seg flakket om Hans Majestet.

De visste at små amouretter var kongen spesialitet,

Kong Christian nikkede til pikebørnene

knep dem så litt i ørene, de er så forførende.
4.Vi byen verge må for farer, sa Kongen, for som De nok vet

så lenge Tredveårskrigen varer kan ingen være trygg på fred,

rundt i byen som en barrikade han bygget opp en mektig voll

og byens aller første gate ble oppkalt etter Tordenskjold.

Der er så gu ikke no å vente på for der skal jo monumentet stå,

som de er så spente på.
5.Da Kongen hadde endt sitt virke han kravlet opp med stønn og sved,

til vekteren i Vår Frelsers kirke og skuede på byen ned.

Hva vi har gjort må man beundre vi greier ikke mer min venn,

i dette syttende århundre men hva der ennu står igjen,

det greier Håkon den syvende en gang i det tyvende,

så går det flyvende.
NM i mangekamp 1960

NM i mangekamp 1960 var en del av NM i friidrett 1960.
Det ble konkurrert i femkamp og tikamp for menn, og trekamp og femkamp for kvinner. 
Mesterskapet i trekamp for kvinner og femkamp for menn ble arrangert i Molde 19. juni.
Mesterskapet i femkamp for kvinner og tikamp ble arrangert i Sandvika 6.-7. august.
Torgny Segerstedt

Segerstedt og Norge

Han ble i 1899 forlovet med de norske Augusta Wilhelmina Synnestvedt, de giftet seg ved unionsoppløsningen den 7. juni 1905. 
50 år senere ble Sigrid Fridman's statue av Segerstedt  avduket i Universitetshaven den 7. mai 1955; til stede var kongefamilien og Segerstedts familie, mens Jacob S. Worm-Müller holdt avdukings-tale. Datteren hadde utgitt biografi. Bekransning skulle skje hver 7. mai av Det Norske Studentersamfund, men det sluttet tidlig. Andre bekransninger var Tor Erling Staff i 1961 og  Vegard Sletten i 1965, Asker & Bærum Forsvarsforening gjorde det i 1990 og 1995. Ved statuen i Universitetshaven talte datteren Ingrid Segerstedt-Wiberg (1911-2010) i september 1993 mens Kong Harald la ned en krans, man feiret  de 13 700 norske soldater opplært i det nøytrale Sverige (Polititroppene Sverige-Norge i 1943-45) og  NRK sendte dokumentar med Erik Bye. 
Det var Erik Bye som smuglet datteren Ingrid Segerstedt-Wiberg til Norge under krigen.
Hans sønn Torgny T:son Segerstedt (1908-1999) var rektor ved Uppsala universitet og åpnet i 1976 en utstilling på Høvikodden sammen med vår statsminister Odvar Nordli. Da man skulle være for eller mot EU i 1994 ble det nevnt at Segerstedt sa: «Enhver må velge sin plass; for eller imot. Ingen kan være 'åndelig nøytral'», og at norgesvennen Willy Brandt sa at han var «en som kunne få mennesker til å holde ut». Til 50-årsjubileet for hans død i 1995, fikk den svenske pressombudsmannen (PO) Pär-Arne Jigenius 
fremdeles ikke innsyn i Säpo sine arkiver, der det angivelig ligger notater fra avlytting av Segerstedt.

Unionsoppløsningen

I 2005 var det 100 år siden unionsoppløsningen og på et seminar i mai 2005 uttalte Per Edgar Kokkvold at Segerstedt var «det 20. hundreårets største redaktør». I juni, på nevnte Voksenåsen, avduket Carl XVI Gustav av Sverige en byste av Segerstedt, utferdiget av Solveyg W. Schafferer. Den var en gave av Den illegale presses Forening og Norsk Redaktørforening etter initiativ fra Stig Vanberg.
I 2010 ga Norsk filminstitutt 1,55 millioner kroner til den svenske Hamsun-regissøren Jan Troells film Dom över död man (dec 2012) om Torgny Segerstedt.
Torgny Segerstedts vei i Oslo er oppkalt etter Segerstedt. Fyllingsdalen i Bergen (1964), Stavanger, Bodø, Namsos, Moss, Hamar og Halden har også hedret Torgny Segerstedt ved å oppkalle en gate etter han.
National-Louis University

National-Louis University er et privat, ikke-kommersielt fler-campus universitet i Chicago i delstaten Illinois, USA. Det ble opprettet i 1886 som Miss Harrison's Training School, og har en sterk tradisjon for spesialisering i lærerutdanning.
Tidligere navn på institusjonen omfatter Chicago Kindergarten College og National Kindergarten College. Modellen for undervisning og didaktikk er inspirert av organisasjonen Parent-Teacher Association (PTA), som tror sterkt på foreldreengasjement i skolen.
Ved universitetet var det 7 345 studenter og 284 vitenskapelig ansatte i 2006, og samme året var skolepengene US$ 17 760 for alle studenter. Studiene gis opp til doktorgradsnivå.
League City (Texas)

Geografi

Byen ligger ved U.S. Highway 45 sørøst i Texas, ligger ca 8 km fra Galveston Bay, og ca 37 km fra Mexicogolfen. Den har et areal på 135,6 km², hvorav 2,9 km² er vannflate.
Adoryphorus

Utseende

Middelsstore (10-15 millimeter), kort og brede, hvelvede, svarte biller. De kan overflatisk minne om tordivler (Geotrupidae). Dekkvingene har dype punktstriper. Oversiden er ganske glatt, undersiden delvis hårete.

Levevis

Disse artene har larver som utvikler seg i jorda på gressmark, der de blant annet spiser gressrøtter.

Skadedyr

Arten Adoryphorus coulonii er regnet som et brysomt skadedyr på beitemark i de mer regnfulle delene av Australia.
Larvene kan også ødelegge plener, golfbaner og lignende. Den har nylig blitt spredt til New Zealand der den også skaper problemer.

Utbredelse

Slekten finnes naturlig bare i Australia.
Iolkos

Mytologisk fortid

I henhold til gresk mytologi var Aison konge av Iolkos i tiden før Trojakrigen, men hans halvbror Pelias tok tronen. Aisons sønn Jason unngikk å bli drept av sin onkel, og da han var blitt voksen kom han tilbake til Iolkos for å kreve tronen. Pelias sa seg villig å gi fra seg tronen på den betingelse at Jason løste en oppgave, søke og finne det gylne skinn. Med skipet Argo seilte Jason ut sammen med sitt mannskap av greske helter som ble kalt for argonauter. Deres oppgave var å nå fram til Kolkis (dagens Kolchis i Georgia ved kysten av Svartehavet), finne og erobre det gylne skinn og frakte det tilbake. Antagelig var det et symbol på åpne nye greske handelsruter inn i Svartehavet. Sammen med det gylne skinnet brakte Jason også med seg en hustru, den trolldomskyndige Medeia, datter av Aietes av Kolkis, og barnebarn av solguden Helios. Etter å ha klart oppgaven, tatt tilbake tronen i Iolkos, vendte skjebnen seg mot Jason. Han giftet seg med prinsessen av Korint, og den rasende Medeia drepte deres felles barn for å straffe ham, en hendelse som ble kunstferdig dramatisert av Evripides i tragedien Medeia på 400-tallet f.Kr.
Palasset i antikkens Iolkos er antatt å være lokalisert i det nærliggende Dimini hvor et mykensk palass ble utforsket på slutten av 1900-tallet. Dette palasset ble bygget på 1200-tallet f.Kr. (sen helladisk tid IIIB1) over et tidligere byggverk fra 1300-tallet f.Kr., og ble oppgitt tidlig på 1100-tallet f.Kr. (tidlig sen helladisk tid IIIC).
Lissapterini

Utseende

Stort sett middelsstore (gjerne 15-30 millimeter), korte og brede, mørkt fargede hjortebiller. Hannens kjever er moderat forstørrede, gjerne mer eller mindre sigdformede.

Levevis

Hjortebillene er skogsinsekter med larver som utvikler seg i morken, død ved, for eksempel gamle stubber. Denne gruppen holder seg mest på bakken, mange av artene kan ikke fly. De voksne billene er for det meste nattaktive.

Utbredelse

De fleste av artene lever i Australia med omkringliggende øyer, men gruppen forekommer også på New Zealand.
Fridtjov Sæverud Giørtz

Biografi

Ved krigsutbruddet i 1940 var Giørtz fortsatt skoleelev. Han forlot Norge ombord på MK «Aksel» den 5. mai 1941 til Shetland. I juni 1941 ankom han Flyvåpnenes Treningsleir, også kalt Little Norway, i Canada. Der ble han utdannet på to-motorsfly, og fikk sin «ving» 10. april 1942. Etter opphold i diverse opplæringsskvadroner, var Giørtz i juli 1943 på plass i sin første operative skvadron, 76 Squadron RAF, som var tilsluttet Bomber Command. Skvadronen var utstyrt med Halifax bombefly. Det var hans siste tokt ved skvadronen som fikk Flyvåpnenes Felleskommando til å innstille Giørtz til Krigskorset.
En runde, eller tour of duty, i Bomber Command besto av 30 tokt. Etter dette ble man sendt på hvile, før man ble sendt tilbake til en skvadron. Det 20. toktet til Giørtz 3. november 1943 hadde Düsseldorf som mål. Ikke lenge etter at flyet hadde sluppet bombelasten over målet, ble det truffet av tysk luftvernild. Sterkt skadet, men med fire fungerende motorer, var det mulig å få flyet tilbake til England. Uten hydraulikk låste ikke landingshjulene seg, så Giørtz måtte buklande flyet i tett tåke på en base som het Foulsham, to mil nordvest for Norwich. Det ble senere besluttet at Giørtz var ferdig med sin «tour», selv om han bare hadde 20 tokt.
Etter en tid som instruktør, ble Giørtz overført til Stockholmsruten, der han var til krigen sluttet 1945.
Etter krigen ble Giørtz ansatt i DNL. Han var ansatt i SAS til han ble pensjonert i 1981.

Familie

Han var nevø til komponisten Harald Sæverud og faren til jazzartisten Anne-Marie Giørtz og musikeren Ole Henrik Giørtz.
Arena : trøndersk tidsskrift for kunst og kultur

Arena – trøndersk tidsskrift for kunst og kultur utkom fra 1978 til 1990 med fire nummer i året.
Tidsskriftets første nummer, 1/1978, hadde Ivar Borgersen og Rolf Rolfsen som redaktører og utgivere; redaksjonskomitéen besto av Sverre Gran, Laila Holm, Fredrik Skagen og Ragna Thiis. Bladet ble de første årene redigert av ulønnede, frivillige, fra 1986 var Arnulf Kolstad ansatt som redaktør. Trykk og distribusjon var ved Snøfugl forlag, Melhus. 
Bladet utkom med to nummer i 1978, fire nummer årlig, og opphørte med nr. 3/1990. Tidsskriftet ble indeksert fra nr 2, 1980.
NM i bryting 2003

NM i bryting 2003 ble arrangert i Porsgrunn 29.-30. mars. Arrangør var Urædd. Kongepokalene ble vunnet av Roy Bakke Andersen og Gudrun Anette Høie.
Nybro

Historie

Nybro vokste fram i første halvdel av 1800-tallet på grunn av handel og håndverksvirksomhet. Etter at stedet fikk jernbaneforbindelse i 1870-årene, ble folketallet fordoblet. Tre- og papirindustri samt glassverk bidro til veksten.
I 1865 fikk Nybro status som friköping. Stedet hadde da rundt 300 innbyggere. I 1932 fikk Nybro bystatus. Folketallet hadda da vokst til over 4 000.